****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ**

**Γενική Διεύθυνση Οικονομικών και**

**Διοικητικών Υπηρεσιών**

**Διεύθυνση Προμηθειών & Διοικητικής Μέριμνας**

**Τμήμα Διαγωνισμών & Συμβάσεων**

Πληροφορίες: Μαρία Μπουρδανιώτη

🕾 210 909 8458

Ε-mail: [m.bourdanioti@mindigital.gr](mailto:m.bourdanioti@mindigital.gr)

**Θέμα: «Προκήρυξη διεθνούς, ηλεκτρονικού, ανοιχτού, δημόσιου διαγωνισμού για την παροχή υπηρεσιών για την** **Αναδιάταξη του Εθνικού Συστήματος Ηλεκτρονικών Δημοσίων Συμβάσεων με χρήση πόρων του Ενιαίου Κυβερνητικού Νέφους – Μετάπτωση, παραγωγική λειτουργία, αναβάθμιση και εξασφάλιση αδιάλειπτης ορθής λειτουργίας για δυο (2) χρόνια»**

Το Υπουργείο Ψηφιακής Διακυβέρνησης προκηρύσσει διεθνή, ηλεκτρονικό, ανοιχτό διαγωνισμό, με σφραγισμένες προσφορές, για την παροχή υπηρεσιών για την «**Αναδιάταξη του Εθνικού Συστήματος Ηλεκτρονικών Δημοσίων Συμβάσεων με χρήση πόρων του Ενιαίου Κυβερνητικού Νέφους – Μετάπτωση, παραγωγική λειτουργία, αναβάθμιση και εξασφάλιση αδιάλειπτης ορθής λειτουργίας για δυο (2) χρόνια»** συνολικής προϋπολογισθείσας δαπάνης εννιακοσίων ενενήντα δύο χιλιάδων ευρώ **(992.000,00€)**, συμπεριλαμβανομένου του ΦΠΑ.

Ο διαγωνισμός θα πραγματοποιηθεί με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της πύλης [www.promitheus.gov.gr](http://www.promitheus.gov.gr) του συστήματος, σε προθεσμία δεκαπέντε (15) ημερών, από την ημερομηνία αποστολή της προκήρυξης στην Επίσημη Εφημερίδα της Ευρωπαϊκής Ένωσης, λόγω επείγουσας κατάστασης όπως αυτή τεκμηριώνεται δεόντως στα έγγραφα της σύμβασης.

Ειδικότερα:

**1. Αναθέτουσα αρχή:** Υπουργείο Ψηφιακής Διακυβέρνησης, Διεύθυνση Προμηθειών και Διοικητικής Μέριμνας, Τμήμα Διαγωνισμών και Συμβάσεων

**2. Ταχυδρομική Διεύθυνση Αναθέτουσας Αρχής:** Φραγκούδη 11 και Αλ. Πάντου, ΤΚ 10163, Καλλιθέα Αττικής

**3. Κωδικός NUTS:** EL304

**4. Τηλέφωνο:** 210 909 8458

**5. Εmail:** [m.bourdanioti@mindigital.gr](mailto:m.bourdanioti@mindigital.gr)

**7. Διεύθυνση Διαδικτύου:** [www.mindigital.gr](http://www.mindigital.gr) και [www.gsis.gr](http://www.gsis.gr)

**8. Πληροφορίες**: Τηλεφωνικώς, μετά την διάθεση του τεύχους της διακήρυξης, παρέχονται πληροφορίες στα τηλέφωνα 2131514392 (για πληροφορίες σχετικά με τις τεχνικές απαιτήσεις της διακήρυξης) και στο 210 909 8458 (για λοιπές πληροφορίες επί της διακήρυξη) κατά τις εργάσιμες ημέρες και ώρες.

**9. Διάθεση τεύχους διακήρυξης:** Ιστότοποι του Υπουργείο Ψηφιακής Διακυβέρνηση [www.mindigital.gr](http://www.mindigital.gr) και της Γενικής Γραμματείας Πληροφοριακών Συστημάτων Δημόσιας Διοίκηση [www.gsis.gr](http://www.gsis.gr) , ΔΙΑΥΓΕΙΑ, διαδικτυακές πύλες Κ.Η.Μ.ΔΗ.Σ. [www.promitheus.gov.gr](http://www.promitheus.gov.gr) και Ε.Σ.Η.ΔΗ.Σ. [www.promitheus.gov.gr](http://www.promitheus.gov.gr)με συστημικό αριθμό α/α **95075.**

**10. Τύπος Αναθέτουσας Αρχής:** Υπουργείο το οποίο ανήκει στην Κεντρική Κυβέρνηση.

**11.Κύρια Δραστηριότητας Αναθέτουσας Αρχής:** Η συγκέντρωση όλων τις κρίσιμων δομών πληροφορικής και τηλεπικοινωνιών που σχετίζονται με την παροχή ηλεκτρονικών υπηρεσιών προς τους πολίτες και τον ευρύτερο ψηφιακό μετασχηματισμό της χώρας.

**12. Κωδικοί CPV:** α)72211000-7 «Υπηρεσίες προγραμματισμού λογισμικών συστήματος και χρήστη» και β) 72611000-6 «Υπηρεσίες τεχνικής υποστήριξης ηλεκτρονικών υπολογιστών.

**13. Κωδικός NUTS για τον κύριο τόπο εκτέλεσης των υπηρεσιών:** EL304

**14. Περιγραφή της Δημόσιας Σύμβασης:** Αντικείμενο της σύμβασης είναι η παροχή υπηρεσιών μετεγκατάστασης του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ ), εφεξής το «Σύστημα», σε υποδομές κυβερνητικού υπολογιστικού νέφους (G-Cloud) και η παροχή υπηρεσιών συντήρησης αυτού για δύο (2) έτη, προκειμένου να διασφαλίζεται η συνεχής και απρόσκοπτη λειτουργία του.

**15. Υποδιαίρεση σε Τμήματα:** Όχι. Η παρούσα σύμβαση αποτελείται **από ένα (1) τμήμα** και συγκεκριμένα:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Περιγραφή Υπηρεσιών** | | | **Εκτιμώμενη Προϋπολογισθείσα Δαπάνη Χωρίς ΦΠΑ** | | **ΦΠΑ 24%** | | **Εκτιμώμενη Προϋπολογισθείσα Δαπάνη με ΦΠΑ** | |
| **1** | Αδιάλειπτη και ορθή λειτουργία του Συστήματος για δύο έτη (για το διάστημα των **τριών (3) πρώτων μηνών κατά το μέγιστο**, η συντήρηση αφορά στο σύστημα όπως αυτό θα μετεγκατασταθεί στο G-Cloud) | Υπηρεσίες Συντήρησης | **600.000,00€** | | **144.000,00€** | | **744.000,00€** | |
| **2** | Μετεγκατάσταση Συστήματος στις υποδομές του G-Cloud (εξαιρουμένου του ΕΣΗΔΗΣ Δημόσια Έργα) | Υπηρεσίες Ανάπτυξης | **200.000,00€** | | **48.000,00€** | | **248.000,00€** | |
|  | **ΣΥΝΟΛΟ:** | | | **800.000,00€** | | **192.000,00€** | | **992.000,00€** | |

**16. Υπηρεσίες για τις οποίες υποβάλλεται προσφορά:** Οι προσφορές υποβάλλονται για το σύνολο των ζητούμενων υπηρεσιών του ως άνω τμήματος.

**17. Συνολικός προϋπολογισμός χωρίς ΦΠΑ:** Οχτακόσιες χιλιάδες ευρώ (800.000,00€)

**18. Συνολικός προϋπολογισμός με ΦΠΑ:** Εννιακόσιες ενενήντα δύο χιλιάδες ευρώ (992.000,00€)

**19.** **Χρηματοδότηση:** Μέσω του τακτικού προϋπολογισμός του Υπουργείο Ψηφιακής Διακυβέρνησης, σύμφωνα με α) την ανάληψη πολυετούς υποχρέωσης οικονομικών ετών 2021-2022στον ΑΛΕ 2420389001 του Ειδικού Φορέα 1053.202.0000000 συνολικού ποσού 744.000,00€ και β)την έγκριση ανάληψης πολυετούς υποχρέωσης οικονομικού έτους 2021 στον ΑΛΕ 2420989001 του Ειδικού Φορέα 1053.202.0000000 συνολικού ποσού 248.000,00€.

**20. Εναλλακτικές Προσφορές:** Δεν επιτρέπονται.

**21. Είδος Διαδικασίας:** Διεθνής, ηλεκτρονικός, ανοιχτός διαγωνισμός με σύντμηση προθεσμιών σύμφωνα με τις διατάξεις της παρ. 3 του άρθρου 27 του ν. 4412/2016, λόγω κατεπείγουσας ανάγκης όπως αυτή δεόντως τεκμηριώνεται στο τεύχος της διακήρυξης.

**22. Κριτήριο κατακύρωσης:** Η πλέον συμφέρουσα από οικονομική άποψη προσφορά αποκλειστικά βάσει της βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

|  |  |  |
| --- | --- | --- |
| **ΚΡΙΤΗΡΙΟ**  **(Ki)** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ**  **ΒΑΡΥΤΗΤΑΣ (σi)** |
| **Κ1** | **Μεθοδολογικό πλαίσιο υλοποίησης του έργου. Κατανόηση του έργου. Κάλυψη απαιτήσεων** | **40%** |
| **Κ2** | **Παραδοτέα – Εργασίες του έργου** | **10%** |
| **Κ3** | **Χρονοδιάγραμμα – φάσεις του έργου** | **10%** |
| **Κ4** | **Σχήμα Διοίκησης και οργάνωσης του έργου, Τεχνογνωσία και Εμπειρίες Ομάδας Έργου** | **40%** |
|  |  | ∑ (σi) = **100%** |

Η βαθμολόγηση κάθε κριτηρίου αξιολόγησης κυμαίνεται από 100 βαθμούς, στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου.

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο, όπου Ki η βαθμολογία του κριτηρίου και σi ο αντίστοιχος συντελεστής βαρύτητας:

Βi = σ1 \* Κ1 + σ2 \* Κ2 + σ3 \* Κ3 + σ4 \* Κ4

Η κατάταξη των προσφορών για την τελική επιλογή της συμφερότερης Προσφοράς θα γίνει με βάση τον ακόλουθο τύπο:

**Λi = 80 \* ( Βi / Βmax ) + 20 \* (Kmin/Ki)**

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin το συνολικό συγκριτικό κόστος της Προσφοράς με τη μικρότερη τιμή

Κi το συνολικό συγκριτικό κόστος της Προσφοράς i

Λi το οποίο στρογγυλοποιείται στα 2 δεκαδικά ψηφία

Διαμόρφωση συγκριτικού κόστους Προσφοράς

Το συγκριτικό κόστος Κ κάθε Προσφοράς είναι το συνολικό κόστος υλοποίησης του έργου, χωρίς ΦΠΑ

Επικρατέστερη είναι η Προσφορά με το μεγαλύτερο Λ.

**23. Διάρκεια Σύμβασης:** Δύο (2) έτη.

**24. Χρονοδιάγραμμα Σύμβασης:** Αναλυτική παρουσίαση του χρονοδιαγράμματος της σύμβασης και των παραδοτέων αυτής γίνεται στην παράγραφο 7.1.6. του Παραρτήματος Α του τεύχους της διακήρυξης.

**25. Δικαίωμα συμμετοχής:** Φυσικά πρόσωπα, νομικά πρόσωπα, ενώσεις οικονομικών φορέων.

**26. Εγγυήσεις συμμετοχής:** Απαιτείται εγγύηση συμμετοχής ύψους δέκα έξι χιλιάδων ευρώ (16.000,00€) η οποία πρέπει να ισχύει για τουλάχιστον τριάντα (30) ημέρες μετά την λήξη του χρόνου ισχύος της προσφοράς των υποψήφιων οικονομικών φορέων.

**27. Λόγοι αποκλεισμού:** Τέλεση ποινικών αδικημάτων της παρ. 1 του άρθρου 73 του ν. 4412/2016, αθέτηση υποχρεώσεων καταβολής φόρων, εισφορών κοινωνικής ασφάλισης και παραβάσεις εργατικής νομοθεσίας σύμφωνα με την παρ. 2 του άρθρου 73 του ν. 4412/2016, οικονομικοί φορείς που τελούν σε μία από τις καταστάσεις που περιγράφονται στην παρ. 4 του άρθρου 73 του ν. 4412/2016, και περιπτώσεις κατά τις οποίες έχει επιβληθεί στον οικονομικό φορέα ποινή αποκλεισμού από τη συμμετοχή σε διαδικασίες σύναψης δημοσίων συμβάσεων σύμφωνα με το άρθρο 74 του ν. 4412/2016.

**28. Κριτήρια Επιλογής:**

**Α)**Άσκηση επαγγελματικής δραστηριότητας συναφή με το αντικείμενο της παρούσας σύμβασης.

**Β)** Οικονομική και χρηματοοικονομική επάρκεια η οποία συνίσταται σε **γενικό ετήσιο κύκλο εργασιών** για τα έτη 2019, 2018 και 2017 ή, τις οικονομικές χρήσεις κατά τις οποίες ο υποψήφιος οικονομικός φορέας δραστηριοποιείται, αν είναι λιγότερες από τρεις συνολικά, **ίσο ή μεγαλύτερο, για κάθε έτος, από το εκατό επί τοις εκατό (100%)** του προϋπολογισμού της υπό ανάθεση υπηρεσίας, μη συμπεριλαμβανομένου του ΦΠΑ.

**Γ)** Τεχνική και Επαγγελματική Ικανότητα η οποία συνίσταται στο

**Γ1)** ναέχουν οι υποψήφιοι οικονομικοί φορείς παραδοτέα ή υπηρεσίες, **σε μία ή περισσότερες συμβάσεις**, κατά τα τελευταία **τρία (3) έτη** που να περιλαμβάνουν:

1. Υλοποίηση ή υποστήριξη διαδικασιών ηλεκτρονικών δημοσίων προμηθειών

2. Υλοποίηση ή υποστήριξη εικονοποίησης (virtualization) σε πληροφοριακά συστήματα οργανισμών

3. Υλοποίηση ή υποστήριξη περιβάλλοντος διαλειτουργικότητας και ψηφιακών υπηρεσιών προς δημόσιους οργανισμούς και ιδιώτες

4. Παροχή και υποστήριξη κρίσιμων συστημάτων ICT σε 24ωρη βάση.

5. Σχεδιασμό και υλοποίηση νεφελο-υποδομών σε δημόσιους οργανισμούς

**Γ2)** να συντηρούν συστήματα των ακόλουθων τύπων για την εσωτερική του υποστήριξη και για την υποστήριξη της συνεργασίας με την αναθέτουσα αρχή. Τα παρακάτω συστήματα είναι σημαντικά και για την υποστήριξη ανάπτυξης λογισμικού (η οποία πρέπει να γίνεται χωρίς να επηρεάζονται τα παραγωγικά συστήματα), για την παροχή υπηρεσιών Help Desk και για τις δοκιμές που θα εκτελεσθούν σε πολλές περιόδους του έργου. 1) Περιβάλλον ανάπτυξης εφαρμογών και συστημάτων που να υποστηρίζει εικονοποίηση και να χρησιμοποιούνται εκτενώς οι προαναφερθέντες υπηρεσίες για ανάπτυξη συστημάτων και εφαρμογών με χρήση τεχνολογιών Linux και Oracle αντιστοίχου έκτασης με το ΕΣΗΔΗΣ (ήτοι που να περιλαμβάνει διαχείριση αποθηκευτικών πόρων τουλάχιστον 50Tb με χρήση τεχνολογιών SAN και λειτουργία τουλάχιστον 30 εικονικών εξυπηρετητών) 2) Σύστημα καταγραφής και διαχείρισης θεμάτων (π.χ. JIRA ή παρόμοιο ιδίου επιπέδου ποιότητας και δυναμικότητας.

**Δ)** Πρότυπα διασφάλισης Ποιότητας και ειδικότερα οι υποψήφιοι οικονομικοί φορείς να διαθέτουν πιστοποιητικά, ή ισοδύναμα αυτών, σε Quality Management (ISO 9001:2015), Information Security (ISO 27001:2013), Business Continuity (ISO 22301:2012), IT Service Management (ISO/IEC 20000-1:2011).

Τα απαιτούμενα έγγραφα και δικαιολογητικά για την απόδειξη αφενός της μη συνδρομής των λόγω αποκλεισμού και αφετέρου της πλήρωσης των κριτηρίων επιλογής περιγράφονται αναλυτικά στο τεύχος της διακήρυξης.

**29. Στήριξη στην Ικανότητα Τρίτων:** Ναι, όσον αφορά τα κριτήρια Οικονομικής και Χρηματοοικονομικής Επάρκειας καθώς και τα κριτήρια σχετικά με την Τεχνική και Επαγγελματική Ικανότητα

**30**. **Ημερομηνία αποστολής της παρούσας στην Επίσημη Εφημερίδα της Ευρωπαϊκής Ένωσης:** 28 Αυγούστου 2020

**31.** **Ημερομηνία δημοσίευσης της παρούσας στο Κ.Η.Μ.Δ.Η.Σ.:** 31 Αυγούστου 2020

**32.** **Ημερομηνία δημοσίευσης της παρούσας στο ΔΙΑΥΓΕΙΑ:** 31 Αυγούστου 2020

**33. Χρονική διάρκεια ισχύος προσφορών:** Δώδεκα μήνες (12) μήνες από την επομένη της διενέργειας του διαγωνισμού.

**34. Τόπος κατάθεσης προσφορών:** Ηλεκτρονική κατάθεση προσφορών στη διαδικτυακή πύλη [www.promitheus.gov.gr](http://www.promitheus.gov.gr) του Ε.Σ.Η.Δ.Η.Σ στο διαγωνισμό με συστημικό αριθμό α/α **95075**

**35. Καταληκτική ημερομηνία κατάθεσης** **προσφορών στη διαδικτυακή πύλη** [**www.promitheus.gov.gr**](http://www.promitheus.gov.gr) **του Ε.Σ.Η.ΔΗ.Σ.:** Δευτέρα 14 Σεπτεμβρίου 2020, ώρα 17:00

**36. Ημερομηνία και τόπος ηλεκτρονικής αποσφράγισης προσφορών**: Παρασκευή 18 Σεπτεμβρίου 2020, ώρα 10:00πμ, μέσω του Ε.Σ.Η.Δ.Η.Σ., στα γραφεία του Υπουργείου Ψηφιακής Διακυβέρνησης.

**37. Πρόσωπα τα οποία επιτρέπεται να παρίστανται κατά την αποσφράγιση:** Ο Πρόεδρος και τα μέλη της επιτροπής Διενέργειας και Αξιολόγησης του διαγωνισμού

**38. Γλώσσα Διαγωνισμού:** Ελληνική

**39. Αρμόδιο Όργανό εξέτασης Προδικαστικών Προσφυγών:** Αρχή Εξέτασης Προδικαστικών Προσφυγών (Α.Ε.Π.Π.), Λεωφόρος Θηβών 196-198, Αγ. Ι. Ρέντης, 18233, Κτήριο Κεράνης, Τηλ: 2132141216, Τηλ. Πρωτοκόλλου: 2132141227, Φαξ: 2132141229, Email: [aepp@aepp-procurement.gr](mailto:aepp@aepp-procurement.gr)

**40. Προθεσμία Υποβολής Προσφυγών:**

α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν χρησιμοποιήθηκαν άλλα μέσα επικοινωνίας, άλλως,

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

**ME ENTOΛΗ ΥΠΟΥΡΓΟΥ**

**Ο Γενικός Γραμματέας Πληροφοριακών Συστημάτων**

**Δημόσιας Διοίκησης**

**Δημοσθένης Αναγνωστόπουλος**

Εσωτερική Διανομή

- Γρ. Υπουργού Ψηφιακής Διακυβέρνησης

- Γρ. κ. Γενικού Γραμματέα Πληροφοριακών Συστημάτων Δημόσιας Διοίκησης

-Γενική Δ/νση Υποδομών Πληροφορικής & Επικοινωνιών Δημόσιας Διοίκησης της Γ.Γ.Π.Σ.Δ.Δ.

- Δ/νση Σχεδιασμού και Ανάπτυξης και Υποστήριξης Εθνικού Συστήματος Ηλεκτρονικών Δημοσίων Συμβάσεων της Γ.Γ.Π.Σ.Δ.Δ.

-Αυτοτελές Τμήμα Στρατηγικής, Προγραμματισμού & Διαχείρισης ‘Έργων της Γ.Γ.Π.Σ.Δ.Δ